Առաջին երկու մրցույթներն անցկացվել են 2011 և 2013 թթ.-ին՝ ՀՀ ԿԳՆ գիտության պետական կոմիտեի և Հիմնարար հետազոտությունների բելառուսական հանրապետական հիմնադրամի միջև: Երկու մրցույթների արդյունքում ֆինանսավորման են երաշխավորվել 34 ծրագրեր: Չնայած մրցույթները հայտարարված էին գիտության գրեթե բոլոր բնագավառներում, հայտերի հիմնական մասը ներկայացվել և ֆինանսավորման էին երաշխավորվել բնական գիտություններից՝ հաշվի առնելով գիտության ու տեխնիկայի զարգացման գործում առկա գերակայությունների ընդհանրությունները: Արդյունքները բավականին գոհացնող էին. անցկացված մրցույթները հնարավորություն տվեցին պահպանել հայ և բելառուս գիտնականների միջև գոյություն ունեցող գիտական կապերը, հաստատվեցին նոր գիտական կապեր: Մրցույթները նպաստեցին համատեղ գիտական հրապարակումների թվի աճին, ընդ որում, հիմնականում բարձր վարկանիշ ունեցող ամսագրերում: Ավելացան երկու երկրների միջև գիտական այցելությունները, համատեղ կազմակերպվեցին գիտաժողովներ, գիտական տարաբնույթ միջոցառումներ: Ընդհանուր առմամբ, ԵԱՏՄ շրջանակներում թերևս ամենաարդյունավետ գիտական համագործակցությունը կարելի է համարել հայ- բելառուսականը: